12.9.2023
RO
Jurnalul Oficial al Uniunii Europene
C 322/9
Aceste etichete trebuie aplicate în așa fel încât să nu fie posibilă reutilizarea lor.
Logoul indicației geografice protejate este:
4.
Delimitarea concisă a ariei geografice Aria geografică în care se produce „Cecina de León” cuprinde în exclusivitate provincia León.
5.
Legătura cu aria geografică Legătura dintre aria geografică și produsul „Cecina de León” se bazează pe reputația sa și pe caracteristicile specifice ale produsului.
Este un produs din carne cu o culoare, un grad de marmorare, o suculență și un gust caracteristice, cu o consistență puțin fibroasă și cu o aromă de afumat diferită de cea pe care o prezintă cecina din alte zone.
Caracteristicile sale specifice i-au adus o notorietate și o reputație deosebite de-a lungul multor ani în care acesta a fost produs în mod tradițional în aria geografică delimitată.
Următoarele exemple ilustrează elementele care dovedesc reputația produsului „Cecina de León”.
La 28 octombrie 2013, canalul de televiziune de stat RTVE din Spania a difuzat programul Un país para comérselo [O țară bună de mâncat] (36 de minute) despre León și despre produsele sale agroalimentare.
Programul prezenta diferite rețete în care ingredientul utilizat era „Cecina de León”, evidențiindu-se caracteristicile specifice ale produsului.
La 29 iunie 2021, un alt program al RTVE España Directo [Spania în direct] a descris procesul de producție și caracteristicile produsului.
Ambele programe sunt disponibile la adresa https://www.rtve.es/ Alte reviste dedicate călătoriilor și gastronomiei, cum ar fi Traveler și Cocina y vino, evidențiază reputația produsului „Cecina de León” atât la nivel național, cât și la nivel internațional.
Într-un articol din revista Traveler intitulat „Why Leon should be the Capital of Gastronomy 2018” (De ce ar trebui să fie León capitala gastronomiei în 2018), publicat la 13 octombrie 2017, se afirmă: „Este adevărat că «marca León» este cunoscută de mai mult timp în afara Spaniei.
Produse precum chorizo, cecina și anumite brânzeturi din León s-au bucurat de succes în colțuri îndepărtate și diverse ale globului precum Hong Kong, Roma și chiar zona Caraibilor.”
Un alt articol din revista Cocina y vino intitulat „Ce se mănâncă în Spania de Crăciun?”, publicat la 20 decembrie 2020, vorbește despre alimentele tradiționale spaniole, inclusiv despre „Cecina de León”: „La aperitiv se servesc brânzeturi sau cecina de vită, care este atât de tipică pentru León”.
În 2018, an în care León a fost capitala spaniolă a gastronomiei, „Cecina de León” a intrat în Cartea Recordurilor Guinness cu „Cea mai mare bucată de cecina din lume”.
În plus, timp de doi ani consecutivi, „Cecina de León” a primit cel mai mare premiu la prestigioasa competiție internațională Great Taste Awards, câștigând două și trei stele în 2020 și trei stele în 2021.
Producătorii de „Cecina de León” participă la târguri naționale și internaționale, unde promovează reputația produsului cecina.
Printre acestea se numără târgul de produse alimentare de la Barcelona, salonul Gourmet și Meat Attraction din Madrid, precum și expoziția SIAL de la Paris și târgul Anuga din Germania.